ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1994 για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Κολομβίας (94/269/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11 παράγραφος 1,

Εκτιμώντας:

ότι ομάδα εμπειρογνωμόνων της Επιτροπής μετέβη στην Κολομβία για να διαπιστώσει ότι τηρούνται οι όροι παραγωγής, αποθήκευσης και αποστολής των αλιευτικών προϊόντων με προορισμό την Κοινότητα-

ότι οι διατάξεις της νομοθεσίας της Κολομβίας, όσον αφορά την επιθεώρηση και τον υγειονομικό έλεγχο των αλιευτικών προϊόντων, μπορούν να θεωρηθούν ως ισοδύναμες με εκείνες που καθορίζονται από την οδηγία 91/493/ΕΟΚ-

ότι στην Κολομβία, το Υπουργείο Υγείας (διεύθυνση τροφίμων) είναι σε θέση να επαληθεύει με αποτελεσματικό τρόπο την εφαρμογή της ισχύουσας νομοθεσίας-

ότι οι διαδικασίες πιστοποίησης που αναφέρονται στο άρθρο 11 παράγραφος 4 σημείο α) της οδηγίας 91/493/ΕΟΚ περιλαμβάνουν τον ορισμό υποδείγματος πιστοποιητικού, την επιλογή της γλώσσας ή των γλωσσών στην οποία πρέπει αυτό να συντάσσεται καθώς και τον προσδιορισμό της ιδιότητας του υπογράφοντος-

ότι είναι σκόπιμο, σύμφωνα με το άρθρο 11 παράγραφος 4 σημείο β) της οδηγίας 91/493/ΕΟΚ, να τίθεται, στις συσκευασίες των αλιευτικών προϊόντων, σήμανση που περιλαμβάνει το όνομα της τρίτης χώρας και τον αριθμό εγκρίσεως της εγκαταστάσεως προέλευσης-

ότι, σύμφωνα με το άρθρο 11 παράγραφος 4 σημείο γ) της οδηγίας 91/493/ΕΟΚ, πρέπει να καταρτιστεί κατάλογος των εγκεκριμένων εγκαταστάσεων- ότι ο κατάλογος αυτός πρέπει να καταρτιστεί με βάση ανακοίνωση του Υπουργείου Υγείας της Κολομβίας στην Επιτροπή- ότι εναπόκειται, λοιπόν, στο Υπουργείο Υγείας της Κολομβίας να διασφαλίζει την τήρηση των διατάξεων που προβλέπονται γι' αυτό το σκοπό στο άρθρο 11 παράγραφος 4 της οδηγίας 91/493/ΕΟΚ-

ότι το Υπουργείο Υγείας της Κολομβίας παρέσχε επισήμως διαβεβαιώσεις όσον αφορά την τήρηση των κανόνων που αναφέρονται στο κεφάλαιο V του παραρτήματος της οδηγίας 91/493/ΕΟΚ και την τήρηση των απαιτήσεων που είναι ισοδύναμες με εκείνες που περιγράφονται στην εν λόγω οδηγία για την έγκριση των εγκαταστάσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Υπουργείο Υγείας της Κολομβίας (διεύθυνση τροφίμων) είναι η αρμόδια αρχή στην Κολομβία η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/493/ΕΟΚ.

Άρθρο 2

Τα προϊόντα της αλιείας και της υδατοκαλλιέργειας καταγωγής Κολομβίας πρέπει να πληρούν τους ακόλουθους όρους:

1. Κάθε αποστολή πρέπει να συνοδεύεται από το αριθμημένο πρωτότυπο του υγειονομικού πιστοποιητικού, δεόντως συμπληρωμένο, με ημερομηνία και υπογραφή, αποτελούμενο από ένα μόνο φύλλο, υπόδειγμα του οποίου παρατίθεται στο παράρτημα Α.

2. Τα προϊόντα πρέπει να προέρχονται από εγκεκριμένες εγκαταστάσεις που παρατίθενται στον κατάλογο του παραρτήματος Β-

3. Κάθε συσκευασία, εκτός από την περίπτωση των χύμα κατεψυγμένων αλιευτικών προϊόντων που προορίζονται για την παραγωγή κονσερβών, πρέπει να φέρουν με ανεξίτηλα γράμματα τη λέξη "Κολομβία" και τον αριθμό εγκρίσεως της εγκαταστάσεως προέλευσης.

Άρθρο 3

1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους όπου πραγματοποιείται ο έλεγχος.

2. Στο πιστοποιητικό πρέπει να εμφαίνεται το όνομα, η ιδιότητα και η υπογραφή του αντιπροσώπου του Υπουργείου Υγείας της Κολομβίας, καθώς και η επίσημη σφραγίδα του Υπουργείου Υγείας, και για τις ενδείξεις αυτές πρέπει να χρησιμοποιείται διαφορετικό χρώμα από εκείνο των άλλων ενδείξεων που περιλαμβάνονται στο πιστοποιητικό.

Άρθρο 4

Η παρούσα απόφαση εφαρμόζεται από την 1η Ιουνίου 1994.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 8 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

ΠΑΡΑΡΤΗΜΑ Α

ΥΓΙΕΙΟΝΟΜΙΚΟ ΠΙΣΤΟΠΟΙΗΤΙΚΟ για τα προϊόντα της αλιείας και της υδατοκαλλιέργειας καταγωγής Κολομβίας που προορίζονται για την Ευρωπαϊκή Κοινότητα, εκτός από τα δίθυρα μαλάκια, τα εχινόδερμα, τα χιτωνόζωα (ουροχορδωτά) και τα θαλάσσια γαστερόποδα υπό οιαδήποτε μορφή και αν ευρίσκονται

Αριθ. αναφοράς:

Χώρα αποστολής: Κολομβία

Αρμόδια αρχή: Υπουργείο Υγείας της Κολομβίας

Υπηρεσία ελέγχου: Τμήμα τροφίμων

Ι. Αλιευτικά προϊόντα

Περιγραφή του προϊόντος αλιείας ή υδατοκαλλιέργειας (1):

- Είδη (επιστημονικές ονομασίες):

- Κράτος (2) και τρόπος επεξεργασίας:

Κωδικός αριθμός (ενδεχομένως):

Τρόπος συσκευασίας:

Αριθμός συσκευασμένων μονάδων:

Καθαρό βάρος:

Απαιτούμενη θερμοκρασία αποθήκευσης και μεταφοράς:

ΙΙ. Καταγωγή αλιευτικών προϊόντων

Ονομασίες και αριθμοί επίσημης εγκρίσεως της (των) εγκατάστασης(-εων) που έχει(-ουν) εγκριθεί από το Υπουργείο Υγείας για την εξαγωγή προς την ΕΚ:

ΙΙΙ. Προορισμός των αλιευτικών προϊόντων

Τα αλιευτικά προϊόντα αποστέλλονται

από:

(τόπος αποστολής)

προς:

(χώρα και τόπος προορισμού)

με το εξής μεταφορικό μέσο:

Όνομα και διεύθυνση του αποστολέως:

Όνομα του παραλήπτη και διεύθυνση του τόπου παραλαβής:

IV. Υγειονομική πιστοποίηση

Ο επίσημος επιθεωρητής επιβεβαιώνει ότι τα αλιευτικά προϊόντα που περιγράφονται ανωτέρω:

1. αλιεύθηκαν και υποβλήθηκαν σε επεξεργασίας επί των πλοίων σύμφωνα με τους κανόνες υγιεινής που καθορίζονται από την οδηγία 92/48/ΕΟΚ-

2. εκφορτώθηκαν, υποβλήθηκαν σε επεξεργασία και, ενδεχομένως, συσκευάστηκαν, παρασκευάστηκαν, μεταποιήθηκαν, καταψύχθηκαν και αποψύχθηκαν ή αποθηκεύθηκαν σύμφωνα με τους κανόνες υγιεινής και στα πλαίσια των απαιτήσεων των κανόνων ΙΙ, ΙΙΙ και IV του παραρτήματος της οδηγίας 91/493/ΕΟΚ-

3. υποβλήθηκαν σε υγειονομικό έλεγχο σύμφωνα με το κεφάλαιο V του παραρτήματος της οδηγίας 91/493/ΕΟΚ-

4. συσκευάστηκαν, προσδιορίστηκε η ταυτότητά τους, αποθηκεύθηκαν και μεταφέρθηκαν σύμφωνα με τα κεφάλαια VI, VII και VIII του παραρτήματος της οδηγίας 91/493/ΕΟΚ-

5. δεν προέρχονται από τοξικά είδη ή από είδη που περιέχουν βιοτοξίνες-

6. τηρούν τα οργανοληπτικά, παρασιτολογικά, χημικά ή μικροβιολογικά κριτήρια που καθορίζονται για ορισμένες κατηγορίες αλιευτικών προϊόντων από την οδηγία 91/493/ΕΟΚ και με τις αποφάσεις εφαρμογής.

Έγινε ,

(τόπος) την

(ημερομηνία)

Επίσημη

σφραγίδα

Υπογραφή του επίσημου επιθεωρητή

(Ονομασία με κεφαλαία γράμματα, τίτλος και ιδιότητα του υπογράφοντος)

(1) Διαγράψτε την περιττή ένδειξη.

(2) Ζωντανά, ψύξη, κατεψυγμένα, αλάτισμα, κάπνισμα, κονσερβοποίηση κ.λπ.

ΠΑΡΑΡΤΗΜΑ Β

ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ

"" ID="1">0017-91> ID="2">Comercializadora Internacional Vikingos, SA (Vikingos SA), Cartagena"> ID="1">0019-91> ID="2">Frigorifico y Pesca de Cartagena, SA (CI Frigopesca SA), Cartagena"> ID="1">0023-91> ID="2">Comercializadora Internacional Oceanos SA (CI Oceanos), Cartagena"> ID="1">0040-91> ID="2">Comercializadora Antillana SA (Antillana SA), Cartagena"> ID="1">0024-91> ID="2">Comercializadora Internacional (Coapesca Ltda), Cartagena"> ID="1">0023-91> ID="2">Atunes de Colombia SA, Cartagena"> ID="1">0023-91> ID="2">Seatech International, Cartagena"> ID="1">0001-91> ID="2">Frigorifica Ganadero SA (Frigogan SA), Barranquilla"> ID="1">0042-91> ID="2">Industrial Pesquera Colombiana SA (Indupesca SA), Cartagena"> ID="1">00197-91 > ID="2">Frigomarina, Buenaventura"> ID="1">0013-91> ID="2">Industria de Pesca sobre el Pacifico SA (Inpesca SA), Buenaventura"> ID="1">0109-92> ID="2">Compania Pesquera Colombiana (Copescol SA), Buenaventura"> ID="1">0198-92> ID="2">Armadores Pesqueros Colombianos (Arpecol), Buenaventura"> ID="1">0033-91> ID="2">Inversiones Maritimas del Pacifico, Ltda (Invermarp), Buenaventura"> ID="1">0028-91> ID="2">Comercializadora El Delfin Blanco, Ltda, Tumaco">